CELEX: E2015J0023
Language: hu
Date: 2016-02-01 00:00:00
Title: A Bíróság ítélete (2016. február 1.) az E-23/15. számú – EFTA Felügyeleti Hatóság kontra Liechtensteini Hercegség ügyben (Kötelezettség teljesítésének szerződő fél általi elmulasztása – A végrehajtás elmulasztása – A 2010/53/EU irányelv)

19.1.2017   
            
            
               HU
            
            
               Az Európai Unió Hivatalos Lapja
            
            
               C 18/29
            
         A BÍRÓSÁG ÍTÉLETE
   (2016. február 1.)
   az E-23/15. számú
   EFTA Felügyeleti Hatóság kontra Liechtensteini Hercegség ügyben
   (Kötelezettség teljesítésének szerződő fél általi elmulasztása – A végrehajtás elmulasztása – A 2010/53/EU irányelv)
   (2017/C 18/13)
   Az E-23/15. számú, EFTA Felügyeleti Hatóság kontra Liechtensteini Hercegség ügyben – KÉRELEM annak kimondására, hogy a Liechtensteini Hercegség azáltal, hogy az előírt határidőn belül nem fogadta el az Európai Gazdasági Térségről szóló megállapodás II. melléklete XIII. fejezete 15zn. pontjában említett, és az EGT-megállapodáshoz annak 1. jegyzőkönyvével és a 2013. október 8-i 164/2013 EGT vegyes bizottsági határozattal hozzáigazított jogi aktus (az átültetésre szánt emberi szervekre vonatkozó minőségi és biztonsági előírásokról szóló, 2010. július 7-i 2010/53/EU európai parlamenti és tanácsi irányelv, helyesbítve) 15. és 16. cikke végrehajtásához szükséges intézkedéseket, nem teljesítette a jogi aktus 31. cikke és az EGT-megállapodás 7. cikke alapján fennálló kötelezettségeit – a Carl Baudenbacher elnökből, Per Christiansen bíróból és Páll Hreinsson előadó-bíróból álló Bíróság 2016. február 1-jén ítéletet hozott, melynek rendelkező része a következő:
   A Bíróság:
   
               1.
            
            
               Megállapítja, hogy a Liechtensteini Hercegség azáltal, hogy az előírt határidőn belül nem fogadta el az Európai Gazdasági Térségről szóló megállapodás II. melléklete XIII. fejezete 15zn. pontjában említett, és az EGT-megállapodáshoz annak 1. jegyzőkönyvével hozzáigazított jogi aktus (az átültetésre szánt emberi szervekre vonatkozó minőségi és biztonsági előírásokról szóló, 2010. július 7-i 2010/53/EU európai parlamenti és tanácsi irányelv, helyesbítve) 15. és 16. cikke végrehajtásához szükséges intézkedéseket, nem teljesítette a jogi aktus 31. cikke és az EGT-megállapodás 7. cikke alapján fennálló kötelezettségeit.
            
         
               2.
            
            
               Kötelezi Liechtensteint az eljárás költségeinek viselésére.